钦定古今图书集成/理学汇编/文学典/第093卷 > 周尚文
## 钦定古今图书集成/理学汇编/文学典/第093卷 > 周尚文

按《广东通志》：“尚文，香山人。初从翰林待制黄哲讲艺
番山，清苦该博，哲器重之。洪武甲子，领解额第一，乙
丑登进士。明年出丞龙岩，莅任公勤廉洁。尝修虎渡
桥以便民，又改铁贾为折钞，免远运之苦。召为御史，
未行，坐事谪戍驯象卫。时丁显偕戍，相与倡和，超然
自得。其文多妙悟，以韩柳李、杜为宗。其孙慈坚，儒雅”
有祖风。